**Pobuna na brodu Bounty** (eng. *Mutiny on the Bounty*) je američki film iz 1935. godine temeljen na istoimenoj knjizi autora Charlesa Nordhoffa i Jamesa Normana Halla. Film je režirao Frank Lloyd, a glavne uloge u njemu su ostvarili Charles Laughton i Clark Gable.

Film *Pobuna na brodu Bounty* bio je jedan od najvećih box-office hitova svog vremena. Premda je njegova povijesna točnost upitna (što je neizbježno budući da je film temeljen na knjizi koja je temeljena na stvarnim događajima, a nije temeljen samo na stvarnim događajima), filmski kritičari uglavnom se slažu da je ovo najbolja filmska ekranizacija jedne od najslavnijih mornarskih pobuna.

Radnja
------

Brod HMS *Bounty* napušta Englesku 1787. godine na dvogodišnje putovanje do Tihog oceana. Kapetan broda, William Bligh (Charles Laughton) brutalni je tiranin koji gotovo na dnevnoj bazi na najokrutnije načine kažnjava časnike i mornare zbog najmanjih prekršaja (manjak discipline ili opiranje autoritetu). Fletcher Christian (Clark Gable) je brodski poručnik, težak, ali osjećajan čovjek koji ne odobrava Blighov tretman mornara. Roger Byam (Franchot Tone) je idealist koji se nalazi na razmeđi lojalnosti kapetanu Blighu zbog svoje obiteljske tradicije i prijateljstva s Christianom.

Tijekom putovanja nepodnošljivost između Christiana i Bligha raste sve više pogotovo nakon što Christian otvoreno kritizira Blighov način upravljanja brodom. Kada brod dođe na svoje odredište, otok Tahiti, gdje posada mora pronaći i donijeti na brod biljku hljebovac kako bi je odnijela kući (što je uostalom bio i glavni zadatak putovanja) Bligh kažnjava Christiana na način da mu ne dopušta odlazak s broda tijekom njihova boravka na obali. U međuvremenu Byam se nastanjuje na obali i živi s poglavicom Hitihiti (William Bambridge) te njegovom kćerkom Tehanni (Movita Castaneda) te se bavi prevođenjem engleskog rječnika na jezik Tahitija. Hitihiti nagovara Bligha da dopusti Christianu jedan dan provoda na otoku. Bligh pristaje, ali se vrlo brzo predomišlja iz čistog prkosa. Ipak, Christian se oglušuje na njegovu naredbu i provede jedan dan van broda na otoku u romansi s Tahiti djevojkom Miamiti (Mamo Clark). Christian joj obećava da će se jednoga dana vratiti.

Nakon što odu s Tahitija, posada započne razgovarati o pobuni nakon što oštra Blighova disciplina uzrokuje smrt voljenog kirurga Bacchusa (Dudley Digges) te nakon što kapetan smanji potrošnju vode za posadu i započne ju koristiti za biljke hljebovac. Christian, iako se u početku protivio toj ideji, odluči da ne može više tolerirati Blighovu brutalnost, pogotovo nakon što svjedoči okovanim mornarima u podpalublju broda. Posada provaljuje u ormar s oružjem i preuzme brod. Bligh i oni koji su mu ostali odani ukrcavaju se na mali brodić i odlaze na pučinu samo s hranom, mapom i kompasom. Zahvaljujući Blighovoj kapetanskoj sposobnosti, ipak uspijevaju pronaći put do kopna i spasiti se.

U međuvremenu, Christian naređuje da se *Bounty* vrati na Tahiti. Byam, koji se nalazio u svojoj kabini za vrijeme pobune, ne odobrava ono što se dogodilo i odluči da on i Christian više ne mogu biti prijatelji. Nekoliko mjeseci kasnije, Byam se ženi za Tehanni, Christian se ženi s Miamiti i imaju dijete, a ostatak posade uživa u svojoj slobodi na otoku. Nakon duge odvojenosti, Byam i Christian se napokon pomire. Međutim, kada se na horizontu pojavi britanski brod *Pandora*, Byam i Christian odluče da se moraju razdvojiti. Byam i nekoliko članova posade ostanu na otoku kako bi ih *Pandora* vratila natrag u Englesku, dok se Christian s ostatkom posade, svojom suprugom i nekoliko muškaraca i žena s Tahitija ukrcava na *Bounty* u potrazi za novim otokom na kojem se mogu sakriti.

Byam se ukrcava na brod *Pandora* i na svoje iznenađenje vidi da je njegov kapetan Bligh. Zbog sumnji da je bio suučesnik u pobuni, Bligh zatvara Byama ostatak putovanja. U Engleskoj Byam završava na vojnom sudu i proglašen je krivim za pobunu. Međutim, prije nego sud iznese svoju kaznu, Byam im počne govoriti o Blighovom okrutnom ponašanju za vrijeme putovanja koje je dovelo do pobune. Zahvaljujući intervenciji svog prijatelja, Josepha Banksa (Henry Stephenson), Byam dobiva oprost suda i bude mu odobren nastavak mornarske karijere.

U međuvremenu, Christian je pronašao otok Pitcairn, nenastanjeni veliki otok za koji smatra da će im svima pružiti dostatno utočište od Britanskog carstva. Brod *Bounty* nasukava se na stijene, a Christian naređuje da bude spaljen.

Glumačka postava
----------------

Clark Gable kao Fletcher Christian u sceni iz filma.
* Charles Laughton kao kapetan Bligh
* Clark Gable kao Fletcher Christian
* Franchot Tone kao Byam
* Herbert Mundin kao Smith
* Eddie Quillan kao Ellison
* Dudley Digges kao Bacchus
* Donald Crisp kao Burkitt
* Henry Stephenson kao Sir Joseph Banks
* Francis Lister kao Captain Nelson
* Spring Byington kao gđa Byam
* Movita kao Tehani
* Mamo Clark kao Maimiti
* Byron Russell kao Quintal

Povijesne netočnosti
--------------------

Charles Laughton kao kapetan Bligh u sceni iz filma.
Film sadržava nekoliko povijesnih netočnosti. Kapetan Bligh nikad nije bio na brodu *Pandora*, niti je bio prisutan na suđenju pobunjenika koji su ostali na Tahitiju. U to vrijeme on se nalazio na drugom kraju svijeta na svojem drugom putovanju čiji je zadatak bio donošenje biljke hljebovac. Otac Fletchera Christiana umro je mnogo godina prije nego je Christian otišao na putovanje s brodom *Bounty* - u filmu fidimo starijeg Christiana kako je prisutan na suđenju. Ipak, svakako treba naglasiti da je film prvenstveno adaptacija trilogije autora Nordhoffa i Halla, a ta trilogija se već sama po sebi nije u potpunosti temeljila na stvarnim činjenicama o pobuni.

Bligh je opisan kao brutalni sadist. U nekoliko scena svjedočimo toj brutalnosti: kada stavlja mornare u okove ili kada naređuje bičevanje mrtvog čovjeka. Ništa se od toga nije dogodilo u stvarnosti. Stavljanje u okove bila je izuzetna rijetkost (ako se uopće dogodilo), a takav način kazne bio je zabranjen dugo prije Blighovog vremena. Zapravo, pedantni zapisi iz dnevnika broda otkrivaju da je bičevanja bilo znatno manje nego je to u to vrijeme bilo uobičajeno. Prije pobune dogodila se smrt dvojice mornara - jedan je umro od skorbuta (a ne zbog toga što je bio u okovima) dok je brodski kirurg umro od alkohola i indolencije, a ne zbog okrutnosti kapetana Bligha. Također, film prikazuje pobunjenike koji preuzimaju brod nakon što je ubijeno nekoliko lojalnih članova posade, ali zapravo nitko nije poginuo; tek je jedan od mornara bio na rubu toga da ubije Bligha, ali ga je Christian zaustavio u toj nakani. U konačnici, Christian je prikazan kao osoba koja je inspirirana preuzimanjem broda nakon što je svjedočio nepravednom stavljanju mornara u okove od strane Bligha; ovdje se radi o umjetničkoj slobodi, jer to se u stvarnosti nije dogodilo.

Zbog povijesne točnosti, Clark Gable je, iako nevoljko, morao obrijati svoje poznate brkove budući da su svi mornari u britanskoj mornarici 18. stoljeća morali biti svježe obrijani.

U posljednjoj sceni filma vidimo Gablea kako održava govor svojim kolegama pobunjenicima o tome kako će stvoriti savršeno društvo slobodnih ljudi na otočju Pitcairn, daleko od Bligha i mornarice. Stvarnost je bila potpuno drugačija. Sami, slobodni i bez trunke discipline, pobunjenici nisu mogli stvoriti vlastito vodstvo. Otočje Pitcairn ubrzo se pretvorilo u mjesto pijančevanja, silovanja i ubojstava. Osim Johna Adamsa i Neda Younga svi ostali pobunjenici (uključujući i Christiana) su stradali, većina njih nasilnom smrću.

Lik Rogera Byama temeljen je na stvarnoj osobi - Peteru Heywoodu koji se ne spominje niti u knjizi niti u filmu. Baš kako je i izmišljeni lik Byama na kraju filma pomilovan, u pravom životu Peter Heywood je također pomilovan za svoje sudjelovanje u pobuni.

Pobunjeniku Thomasu Ellisonu u filmu je dozvoljeno da vidi svoju suprugu prije pogubljenja. Ne postoje dokazi da je pravi Ellison uopće bio oženjen, a čak i da je bio ovakva stvar nikad ne bi bila moguća u stvarnom životu.

Produkcija
----------

Holivudska zvijezda James Cagney (koji je tada uzeo stanku od kompanije Warner Bros. zbog nesuglasica oko ugovora) te buduće zvijezde David Niven i Dick Haymes pojavili su se kao statisti u filmu. Cagneyja se može vrlo lako vidjeti na samom početku filma.

Charles Laughton, koji je patio od kompleksa manje vrijednosti zbog svoje težine i neatraktivnog fizičkog izgleda, teško se nosio sa zgodnim, mišićavim Clarkom Gableom. Laughton je konstantno promatrao svoj vlastiti hod, geste i lice na taj način uvjeravajući se da njegov kompleks ne bude previše vidljiv.

Nagrada Oscar
-------------

Film *Pobuna na brodu Bounty* jedinstven je po tome što je osvojio samo jednu nagradu Oscar od osam nominacija i to upravo onu za najbolji film. Do danas niti jedan film nije osvojio nagradu Oscar samo u kategoriji najboljeg filma. Također, to je jedini film u povijesti Oscara čija su tri glumca nominirana u kategoriji glavne muške uloge.

* **Najbolji film - MGM**
* Najbolji redatelj - Frank Lloyd
* Najbolji glumac - Charles Laughton
* Najbolji glumac - Clark Gable
* Najbolji glumac - Franchot Tone
* Najbolji adaptirani scenarij - Jules Furthman, Talbot Jennings i Carey Wilson
* Najbolja montaža - Margaret Booth
* Najbolja originalna glazba - Nat W. Finston

Galerija fotografija
--------------------

* 
* 
* 
* 
* 
* 
* 
* 
* 
* 
* 
* 
*

Filmske ekranizacije
--------------------

Trosatna filmska ekranizacija pobune iz 1962. godine u kojoj je Marlon Brando glumio Fletchera Christiana, a Trevor Howard kapetana Bligha u to vrijeme bila je kritičarska i financijska propast. Ipak, nekoliko godina poslije kritičari su ga drugačije ocijenili. Filmska ekranizacija iz 1984. godine u kojoj Mel Gibson glumi Christiana, a Anthony Hopkins kapetana Bligha je još jedan raskošni *remake* pobune. Upravo se ta posljednja ekranizacija u kojoj je kapetan Bligh prikazan kao puno simpatičnija osoba smatra filmskom verzijom koja najbolje odgovara stvarnim događajima.

Verzija filma iz 1935. godine nije bila prva ekranizacija pobune. Godine 1933. snimljen je australski film *In the Wake of the Bounty* s tada nepoznatim glumcem Errolom Flynnom kao Christianom Fletcherom, ali zbog neuspjeha na kino blagajnama prikazalo ga je tek nekoliko zemalja izvan Australije. Također je snimljena još jedna ekranizacija i to u australsko-novozelandskoj produkciji 1916. godine pod redateljskom palicom Raymonda Longforda.

Izvori
------

1. ↑  Brown, Gene (1995). *Movie Time: A Chronology of Hollywood and the Movie Industry from Its Beginnings to the Present*. New York: Macmillan. str. 125. ISBN 0-02-860429-6.  In New York, the film opened at the Capitol Theatre, the site of many prestigious MGM film premieres.
2. ↑  *Mutiny on the Bounty*, Overview Arhivirano 2013-03-17 na Wayback Machine-u. Movie Guy 24/7. pristup 14. IV 2013
3. 1 2  "Charles Laughton". *Hollywood Greats*. August 31, 1978. No. 5, series 2. 12-13 minutes in.

Vanjske poveznice
-----------------

* *Mutiny on the Bounty* na sajtu IMDb
* *Pobuna na brodu Bounty* na Rotten Tomatoes-u ()

| * p
* r
* u
Filmovi koje je napravio Frank Lloyd |
| --- |
| 1910-e | 
* *To Redeem a Value*
* *10,000 Dollars*
* *The Gentleman from Indiana*
* *Jane*
* *The Reform Candidate*
* *The Tongues of Men*
* *The Call of the Cumberlands*
* *Madame la Presidente*
* *The Code of Marcia Gray*
* *David Garrick*
* *The Making of Maddalena*
* *An International Marriage*
* *The Stronger Love*
* *The Intrigue*
* *Sins of Her Parent*
* *The World and the Woman* (ko-režiser: Eugene Moore)
* *The Kingdom of Love*
* *The Price of Silence*
* *A Tale of Two Cities*
* *American Methods*
* *When a Man Sees Red*
* *Les Misérables*
* *The Heart of a Lion*
* *The Blindness of Divorce*
* *True Blue*
* *Riders of the Purple Sage*
* *His Extra Bit*
* *The Rainbow Trail*
* *For Freedom*
* *The Man Hunter*
* *Pitfalls of a Big City*
* *The World and Its Woman*
* *The Loves of Letty*

 |
| 1920-e | 
* *The Woman in Room 13*
* *The Silver Horde*
* *Madame X*
* *The Great Lover*
* *A Tale of Two Worlds*
* *Roads of Destiny*
* *A Voice in the Dark*
* *The Invisible Power*
* *The Grim Comedian*
* *The Man from Lost River*
* *The Eternal Flame*
* *The Sin Flood*
* *Oliver Twist*
* *The Voice from the Minaret*
* *Within the Law*
* *Ashes of Vengeance*
* *Black Oxen*
* *The Sea Hawk*
* *The Silent Watcher*
* *Her Husband's Secret*
* *Winds of Chance*
* *The Splendid Road*
* *The Wise Guy*
* *The Eagle of the Sea*
* *Children of Divorce*
* *Adoration*
* *Weary River*
* *The Divine Lady*
* *Drag*
* *Dark Streets*
* *Young Nowheres*

 |
| 1930-e | 
* *Son of the Gods*
* *The Way of All Men*
* *The Lash*
* *The Right of Way*
* *East Lynne*
* *The Age for Love*
* *A Passport to Hell*
* *Cavalcade*
* *Berkeley Square*
* *Hoop-La*
* *Servants' Entrance*
* *Mutiny on the Bounty*
* *Under Two Flags*
* *Maid of Salem*
* *Wells Fargo*
* *If I Were King*
* *Rulers of the Sea*

 |
| 1940-e | 
* *The Howards of Virginia*
* *This Woman Is Mine*
* *The Lady from Cheyenne*
* *Forever and a Day*
* *Blood on the Sun*

 |
| 1950-e | 
* *The Shanghai Story*
* *The Last Command*

 |
| kao producent | 
* *Saboteur* (1942)
* *The Spoilers* (1942)
* *Invisible Agent* (1942)

 |

| * p
* r
* u
Irving Thalberg |
| --- |
| Producent | 
* *Foolish Wives* (1922)
* *Merry-Go-Round* (1923)
* *The Hunchback of Notre Dame* (1923)
* *His Hour* (1924)
* *He Who Gets Slapped* (1924)
* *Greed* (1924)
* *The Unholy Three* (1925)
* *The Merry Widow* (1925)
* *The Tower of Lies* (1925)
* *The Big Parade* (1925)
* *Ben-Hur: A Tale of the Christ* (1925)
* *Torrent* (1926)
* *La Bohème* (1926)
* *Brown of Harvard* (1926)
* *The Road to Mandalay* (1926)
* *The Temptress* (1926)
* *Valencia* (1926)
* *Flesh and the Devil* (1926)
* *Twelve Miles Out* (1927)
* *The Student Prince in Old Heidelberg* (1927)
* *London After Midnight* (1927)
* *The Crowd* (1928)
* *Laugh, Clown, Laugh* (1928)
* *White Shadows in the South Seas* (1928)
* *Show People* (1928)
* *West of Zanzibar* (1928)
* *The Broadway Melody* (1929)
* *The Trial of Mary Dugan* (1929)
* *Voice of the City* (1929)
* *Where East Is East* (1929)
* *The Last of Mrs. Cheyney* (1929)
* *The Hollywood Revue of 1929* (1929)
* *Hallelujah* (1929)
* *His Glorious Night* (1929)
* *The Kiss* (1929)
* *Anna Christie* (1930)
* *Redemption* (1930)
* *The Divorcee* (1930)
* *The Rogue Song* (1930)
* *The Big House* (1930)
* *The Unholy Three* (1930)
* *Let Us Be Gay* (1930)
* *Billy the Kid* (1930)
* *Way for a Sailor* (1930)
* *A Lady's Morals* (1930)
* *Inspiration* (1931)
* *Trader Horn* (1931)
* *The Secret Six* (1931)
* *A Free Soul* (1931)
* *Just a Gigolo* (1931)
* *The Sin of Madelon Claudet* (1931)
* *The Guardsman* (1931)
* *The Champ* (1931)
* *Possessed* (1931)
* *Private Lives* (1931)
* *Mata Hari* (1931)
* *Freaks* (1932)
* *Tarzan the Ape Man* (1932)
* *Grand Hotel* (1932)
* *Letty Lynton* (1932)
* *As You Desire Me* (1932)
* *Red-Headed Woman* (1932)
* *Smilin' Through* (1932)
* *Red Dust* (1932)
* *Rasputin and the Empress* (1932)
* *Strange Interlude* (1932)
* *Tugboat Annie* (1933)
* *Bombshell* (1933)
* *Eskimo* (1933)
* *Riptide* (1934)
* *The Barretts of Wimpole Street* (1934)
* *The Merry Widow* (1934)
* *What Every Woman Knows* (1934)
* *No More Ladies* (1935)
* *China Seas* (1935)
* *Mutiny on the Bounty* (1935)
* *A Night at the Opera* (1935)
* *Riffraff* (1936)
* *Romeo and Juliet* (1936)
* *Camille* (1936)
* *Maytime* (1937)
* *A Day at the Races* (1937)
* *Broadway Melody of 1938* (1937)
* *The Good Earth* (1937)
* *Marie Antoinette* (1938)

 |
| Scenarist | 
* *The Trap* (1922)

 |
| Ličnosti | 
* Norma Shearer (supruga)
* Irving Thalberg, Jr. (sin)

 |
| Srodno | 
* *The Love of the Last Tycoon*

 |

| * p
* r
* u
Oscar za najbolji film |
| --- |
| 1928–1940 | 
* *Wings* (1928)
* *The Broadway Melody* (1929)
* *All Quiet on the Western Front* (1930)
* *Cimarron* (1931)
* *Grand Hotel* (1932)
* *Cavalcade* (1933)
* *It Happened One Night* (1934)
* *Mutiny on the Bounty* (1935)
* *The Great Ziegfeld* (1936)
* *The Life of Emile Zola* (1937)
* *You Can't Take It With You* (1938)
* *Gone with the Wind* (1939)
* *Rebecca* (1940)

 |
| 1941–1960 | 
* *How Green Was My Valley* (1941)
* *Mrs. Miniver* (1942)
* *Casablanca* (1943)
* *Going My Way* (1944)
* *The Lost Weekend* (1945)
* *The Best Years of Our Lives* (1946)
* *Gentleman's Agreement* (1947)
* *Hamlet* (1948)
* *All the King's Men* (1949)
* *All About Eve* (1950)
* *An American in Paris* (1951)
* *The Greatest Show on Earth* (1952)
* *From Here to Eternity* (1953)
* *On the Waterfront* (1954)
* *Marty* (1955)
* *Around the World in 80 Days* (1956)
* *The Bridge on the River Kwai* (1957)
* *Gigi* (1958)
* *Ben-Hur* (1959)
* *The Apartment* (1960)

 |
| 1961–1980 | 
* *West Side Story* (1961)
* *Lawrence of Arabia* (1962)
* *Tom Jones* (1963)
* *My Fair Lady* (1964)
* *The Sound of Music* (1965)
* *A Man for All Seasons* (1966)
* *In the Heat of the Night* (1967)
* *Oliver!* (1968)
* *Midnight Cowboy* (1969)
* *Patton* (1970)
* *The French Connection* (1971)
* *The Godfather* (1972)
* *The Sting* (1973)
* *The Godfather Part II* (1974)
* *One Flew Over the Cuckoo's Nest* (1975)
* *Rocky* (1976)
* *Annie Hall* (1977)
* *The Deer Hunter* (1978)
* *Kramer vs. Kramer* (1979)
* *Ordinary People* (1980)

 |
| 1981–2000 | 
* *Chariots of Fire* (1981)
* *Gandhi* (1982)
* *Terms of Endearment* (1983)
* *Amadeus* (1984)
* *Out of Africa* (1985)
* *Platoon* (1986)
* *The Last Emperor* (1987)
* *Rain Man* (1988)
* *Driving Miss Daisy* (1989)
* *Dances with Wolves* (1990)
* *The Silence of the Lambs* (1991)
* *Unforgiven* (1992)
* *Schindler's List* (1993)
* *Forrest Gump* (1994)
* *Braveheart* (1995)
* *The English Patient* (1996)
* *Titanic* (1997)
* *Shakespeare in Love* (1998)
* *American Beauty* (1999)
* *Gladiator* (2000)

 |
| 2001–2023 | 
* *A Beautiful Mind* (2001)
* *Chicago* (2002)
* *The Lord of the Rings: The Return of the King* (2003)
* *Million Dollar Baby* (2004)
* *Crash* (2005)
* *The Departed* (2006)
* *No Country for Old Men* (2007)
* *Slumdog Millionaire* (2008)
* *The Hurt Locker* (2009)
* *The King's Speech* (2010)
* *The Artist* (2011)
* *Argo* (2012)
* *12 Years a Slave* (2013)
* *Birdman* (2014)
* *Spotlight* (2015)
* *Moonlight* (2016)
* *The Shape of Water* (2017)
* *Green Book* (2018)
* *Gisaengchung* (2019)
* *Nomadland* (2020)
* *CODA* (2021)
* *Everything Everywhere All at Once* (2022)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* LCCN: no2007043646

 |